Jegyzőkönyv
a Katona József Színház Nonprofit KFT. Felügyelőbizottságának elektronikus úton történt szavazásáról
A Katona József Színház Nonprofit Kft. Felügyelőbizottsága, az alább ismertetett témakörben, elektronikus úton bonyolította le a szavazást, hogy a lehető leggyorsabban tudja a határozatát meghozni.
A szavazásra való felkérést, és a döntéshez szükséges dokumentumot az FB elnöke 2016. 05. 23-án 13 óra 46 perckor e-mailben megküldte Farkas Krisztina  és  Koczka Józsefné FB tagoknak. Az írásbeli szavazatokat a tagok elektronikus válaszlevélben 2016  május 23. napján küldték meg Oláh Tamásnak, a Felügyelőbizottság Elnökének  
A Felügyelőbizottság határozata arról a szerződésről szól, amely a Katona József Színház Nonprofit Kft., mint Megbízó, és a MŰTOL-L Művészeti és Oktató Betéti Társaság, mint Megbízott között köttetik. A szerződésre  azért van szükség, mert  a Katona József Színház Nonprofit  Kft  ügyvezetőjének Máté Gábornak, Shakespeare: Minden jó, ha a vége jó  című előadásban színészként kell majd közreműködnie.
Az elnök megállapította a tagok az elektronikus szavazás szabályainak megfelelően hozták meg a döntésüket, és igen szavazatukkal hozzájárulásukat adták az említett szerződés megkötéséhez.
 Az FB elnöke a határozatot, az elektronikus úton utolsónak beérkező szavazatot követően  az alábbiak szerint állapította meg:
2016/5. határozat:
A Felügyelőbizottság egyhangú határozatával hozzájárul, hogy a Katona József Színház Nonprofit Kft., mint Megbízó, és a MŰTOL-L Művészeti és Oktató Betéti Társaság, mint Megbízott között létrejöjjön az a szerződés, amely  Máté Gábornak, Shakespeare: Minden jó, ha a vége jó című előadásban színészként való közreműködését  lehetővé teszi .
 Oláh Tamás

Felügyelőbizottság Elnöke    
                     
U.I.: Jelen jegyzőkönyvet, a határozatról szóló értesítést az FB. Elnöke 2016. 05. 23-án 21 óra 25 perckor az felügyelőbizottsági tagoknak, valamint Dely Katalinnak, Katona József Színház Nonprofit KFT gazdasági igazgatójának elektronikus úton megküldte. 


